Diari Oficial de la Generalitat Valenciana


Sumari del DOGV 6732, del 12-03-2012 (2012/2293)

RESOLUCIÓ d'1 de març de 2012, de la Universitat d'Alacant, per la qual es convoca un procés selectiu de promoció interna per a l'accés a escales del grup A, subgrup A1, d'aquesta universitat, referència PI-02/12
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6732

Data del DOGV
:   12-03-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/2293


Data del document
:   01-03-2012

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ d'1 de març de 2012, de la Universitat d'Alacant, per la qual es convoca un procés selectiu de promoció interna per a l'accés a escales del grup A, subgrup A1, d'aquesta universitat, referència PI-02/12 [2012/2293]  
D'acord amb el que disposa l'article 119 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, l'article 37 i la disposició addicional quarta del Decret 33/1999 del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, aquesta Universitat, fent ús de les competències que li atribueix l'article 20 de la Llei Orgànica 6/2001, d'Universitats, en relació amb l'article 2.2.e de la mateixa llei, així com els Estatuts d'aquesta Universitat, acorda:  
Convocar un procés selectiu de promoció interna per a accedir a les escales de la Universitat d'Alacant, classificades dins del grup A subgrup A1, d'acord amb aquestes bases.  
  
  
Primera. Requisits del personal aspirant  
1.1. Per a ser admès a la realització del procés selectiu per a accedir a l'escala corresponent de la Universitat d'Alacant, classificada dins del grup A, subgrup A1, depenent del lloc del qual es procedisca, a més dels requisits ja acreditats en nomenaments anteriors, el personal aspirant haurà de reunir aquests altres:  
1.1.1. Estar en possessió del títol de llicenciatura, arquitectura, enginyeria, grau o equivalent, o estar en condicions d'obtenir-lo abans que concloga el termini de presentació de sol·licituds.  
1.1.2. Haver prestat serveis efectius, durant dos anys com a mínim, com a funcionària o funcionari de carrera en cossos o escales del grup A, subgrup A2.  
1.1.3. Ser titular d'un lloc de treball classificat A1/A2 en aquesta Universitat.  
1.2. Els requisits a què es refereix l'apartat anterior s'hauran de complir el dia de finalització del termini de presentació de sol·licituds i mantenir-los fins al moment de la presa de possessió en la plaça.  
  
Segona. Procediment de selecció  
2.1. El procés de promoció interna d'aspirants comprendrà dues fases:   
2.1.1. Primera fase. Curs selectiu, amb caràcter obligatori i eliminatori.  
Per a superar aquesta fase és requisit que cada aspirant haja assistit al 90% de les hores lectives del curs.  
El tribunal farà pública en el tauler d'anuncis de l'edifici del Rectorat d'aquesta Universitat la llista d'aspirants que hagen complit el requisit d'assistència establit en aquesta fase, juntament amb la data de realització de la primera prova prevista en la següent fase d'aquest procés.  
El curs selectiu tindrà una durada de 70 hores. Els programes i matèries que integren el curs selectiu figuren en l'annex I d'aquesta convocatòria. Els mòduls específics es podran adaptar per als sectors no tinguts en compte en aquests annexos.  
2.1.2. Segona fase. Proves, totes dues de caràcter obligatori i eliminatori.  
a) Primera prova. Consistirà en un qüestionari amb quatre respostes alternatives en cada pregunta, de les quals solament una serà la correcta, en què es contestaran qüestions referides als continguts que integren el curs, detallats en l'annex I.   
Constarà com a màxim de 125 preguntes i no podrà durar més de 90 minuts. Es valorarà de 0 a 10 punts i per a superar-la serà necessari obtenir com a mínim 5 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
El tribunal farà pública en el tauler d'anuncis de l'edifici del Rectorat d'aquesta Universitat la relació provisional d'aspirants que hagen superat aquesta prova i establirà el termini de reclamacions.  
Una vegada conclòs aquest termini es publicarà la relació definitiva d'aspirants que l'hagen superada, els quals seran convocats per a la realització de la segona prova.  
b) Segona prova. Consistirà en l'elaboració d'un projecte o pla d'actuació o d'un informe tècnic i d'assessorament plantejat pel tribunal relatiu a qüestions teoricopràctiques relacionades amb les matèries que integren els mòduls del curs.  
Per a l'execució de la prova s'establiran els materials, mitjans i instruccions que es consideren adequats per a dur-la a terme. Aquesta prova inclou la seua exposició en acte públic davant del tribunal, que podrà formular les preguntes que estime convenients.  
  
Es valorarà de 0 a 10 punts. Per a superar-la serà necessari obtenir un mínim de 5 punts.  
El tribunal establirà i publicarà els aspectes concrets que es valoraran en aquesta prova, entre els quals s'hauran d'incloure:  
- L'adequació al plantejament formulat.  
- Estructura i coherència.  
- Capacitat de síntesi.  
- Argumentació i claredat expositiva.  
- Iniciativa i viabilitat, si escau, de les propostes presentades.  
El tribunal farà pública en el tauler d'anuncis de l'edifici del Rectorat d'aquesta Universitat la relació provisional d'aspirants que hagen superat aquesta prova, i establiran el termini de reclamacions.  
  
L'avaluació d'aquesta segona fase del curs selectiu requerirà la superació de les dues proves per separat i la puntuació total vindrà donada per la mitjana entre les dues.  
2.2. Amb el resultat definitiu de la segona prova, el tribunal publicarà la relació d'aspirants que han superat el procés selectiu.  
  
  
Tercera. Sol·licituds  
3.1. Els qui vulguen prendre part en aquestes proves selectives hauran de fer-ho constar en la sol·licitud que estarà disponible en la següent adreça de la pàgina web del Servei de Selecció i Formació: i en l'Oficina Principal del Registre General de la Universitat (edifici del Rectorat i serveis generals del campus de Sant Vicent), dirigides al Servei de Selecció i Formació de la Universitat d'Alacant.  
3.2. El termini de presentació d'aquestes sol·licituds serà de 20 dies naturals comptadors des de l'endemà de la publicació d'aquesta convocatòria en el Diari Oficial de la Comunitat Valenciana. Es presentaran en l'oficina principal del Registre General de la Universitat (edifici del Rectorat i serveis generals del campus de Sant Vicent) o en les oficines auxiliars, situades en les secretaries de centre i en la Seu d'Alacant. S'hi podran utilitzar les vies que estableix l'article 38.4 de la Llei 30/1992, de 26 de novembre.  
El Servei de Selecció i Formació sol·licitarà al Servei de Gestió de Personal la certificació acreditativa del compliment dels requisits que s'exigeixen en la base 1.1. En el cas de no constar en l'expedient del sol·licitant l'acreditació referida al requisit de titulació (base 1.1.1), procedirà d'acord amb el que estableix la base 5.1. En tot cas, aquest requisit s'haurà de reflectir en l'apartat de «Títols acadèmics oficials» de la sol·licitud.  
3.3. El personal aspirant haurà d'emplenar en el requadre de la sol·licitud destinat a «Cos/escala o categoria»: escala tècnica per a ocupar llocs d'administració general o, si escau, especial i del sector corresponent, o escala d'arxivers, bibliotecaris i documentalistes; i en «Referència»: PI-02/12.  
3.4. Les persones aspirants hauran de fer constar en el requadre A) de l'epígraf «Dades a consignar segons les bases de la convocatòria», de la sol·licitud, en quin idioma dels dos oficials de la Comunitat Autònoma, el valencià o el castellà, volen fer els exercicis del procés selectiu.  
  
  
Quarta. Admissió d'aspirants  
4.1. Una vegada expirat el termini de presentació de sol·licituds, el gerent dictarà una resolució que contindrà la relació provisional d'aspirants admesos i exclosos a la realització del procés selectiu, en què constaran necessàriament els cognoms, nom, DNI i l'escala a la qual opten.  
4.2. Els aspirants exclosos podran, en el termini de 10 dies hàbils comptadors des de l'endemà de publicar-se la llista provisional de personal admès i exclòs, d'acord amb l'establit el Decret 33/1999, esmenar el defecte que haja motivat la seua exclusió, o presentar les al·legacions que consideren oportunes.  
4.3. Una vegada conclòs aquest termini, esmenats els defectes, si escau, i vistes les al·legacions que corresponguen, es dictarà una resolució que contindrà la relació definitiva de personal admès i exclòs.  
  
Cinquena. Presentació de documents i nomenament  
5.1. Una vegada publicada la relació definitiva d'aspirants que han superat el procés, les persones de les quals no conste en el servei de Gestió de Personal la fotocòpia compulsada del títol acadèmic exigible segons aquesta convocatòria, hauran de presentar-lo en el servei esmentat en el termini de 15 dies naturals comptadors des de l'endemà de la publicació.  
5.2. L'incompliment de la base anterior dins del termini indicat o la falsedat de documents, donaran lloc a la invalidesa de les actuacions de l'aspirant i, respecte d'aquesta persona, la nul·litat subsegüent dels actes del tribunal, sens perjudici de les responsabilitats en què haja pogut incórrer.  
5.3 La presidenta o president del tribunal enviarà una còpia certificada de la relació definitiva de persones aprovades al rector de la Universitat i en proposarà el nomenament com a personal funcionari de carrera de l'escala corresponent de la Universitat d'Alacant. Per resolució d'aquest òrgan es procedirà al nomenament, que es publicarà en el Diari Oficial de la Comunitat Valenciana.  
5.4. La presa de possessió serà efectuada en el termini d'un mes comptador des de la data de publicació del seu nomenament en el Diari Oficial de la Comunitat Valenciana, en el mateix lloc de treball que venien ocupant.  
  
Sisena. Tribunal  
6.1. La totalitat de membres del tribunal i els seus assessors o assessores se sotmetran, en el seu règim i funcionament, a l'article 22 i següents de la Llei 30/1992, de Règim Jurídic de les Administracions Públiques i Procediment Administratiu Comú, a les causes generals d'abstenció i recusació que conté aquesta llei i a l'article 57 de la Llei d'Ordenació i Gestió de la Funció Pública Valenciana.  
  
6.2. Amb anterioritat a la iniciació del curs selectiu, si és el cas, es publicarà una resolució amb el nomenament de nous membres del tribunal en substitució dels qui hagueren perdut la seua condició.  
6.3. Amb la convocatòria prèvia de la presidenta o president es constituirà el tribunal amb l'assistència de la presidenta o president i secretària o secretari i de la meitat, com a mínim, dels seus membres titulars o suplents.  
6.4. Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, així com el que s'haja de fer en els casos no previstos.  
6.5. El tribunal podrà disposar la incorporació als seus treballs d'assessores i assessors especialistes per a les proves que consideren pertinents, els quals es limitaran a prestar la seua col·laboració en les especialitats tècniques respectives. La seua designació haurà de ser comunicada al rector de la Universitat i fer-se pública.  
6.6. El tribunal qualificador adoptarà les mesures necessàries en els casos en què resulte necessari, de manera que les persones amb minusvalideses disposen de condicions similars per a la realització dels exercicis que la resta de les persones participants. En aquest sentit, per a les persones amb minusvalideses que ho sol·liciten s'establiran les adaptacions possibles dins del temps i amb els mitjans escaients per a la seua realització.  
6.7. El tribunal vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.  
6.8. A l'efecte de comunicació i altres incidències, el tribunal tindrà la seua seu en el Servei de Selecció i Formació de la Universitat, campus de Sant Vicent, telèfon 884 544 778.  
6.9. Els tribunals, titular i suplent, el nomenament dels qual es publicarà segons s'indica en la base següent, es compondran de la presidenta o president i quatre vocals cadascun, un dels quals actuarà de secretària o secretari.  
Setena. Notificacions al personal aspirant  
D'acord amb l'article 59.6.b de la Llei 30/1992, de 26 de novembre, les publicacions detallades en aquestes bases, així com la informació d'altres actes que se'n deriven que requerisquen publicació, a l'efecte de notificació es faran en el tauler d'anuncis de l'edifici del Rectorat i Serveis Generals i en l'adreça de la pàgina web del Servei de Selecció i Formació següent: .  
  
En aquesta mateixa adreça es troba la resta d'informació general referent a la convocatòria i l'accés a tota la normativa i legislació que s'hi esmenta.  
Igualment disposaran, en el mateix lloc de referència, de tota la informació relativa al desenvolupament del curs selectiu.  
  
Huitena. Norma final  
Contra la convocatòria, les seues bases i qualssevol actes administratius que se'n deriven i que esgoten la via administrativa, es pot interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de publicar-se, de conformitat amb l'establit en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, reguladora de la Jurisdicció Contenciosa Administrativa i potestativament podran interposar recurs de reposició en el termini d'un mes comptador des de l'endemà de la publicació d'aquesta convocatòria, davant del rector, d'acord amb el que disposa l'article 116 de la Llei 30/1992, redactat segons la Llei 4/1999.  
  
Davant de les actuacions del tribunal es podrà interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes comptador des de l'endemà de les seues publicacions o notificacions.  
El recurs es podrà interposar davant de l'òrgan que va dictar l'acte que s'impugna o davant del rector com a òrgan competent per a resoldre'l.  
  
Alacant, 1 de març de 2012.- El gerent: Álvaro Berenguer Berenguer.  
  
  
ANNEX I  
  
Accés a les escales del grup A, subgrup A1   
Referència PI-02/12   
Continguts a desenvolupar en el curs (70 hores)  
  
MÒDULS COMUNS A TOTES LES ADMINISTRACIONS (48 hores)  
  
C.1. Mòdul: legislació bàsica: (10 hores)   
· Estatut Bàsic de l'Empleat Públic i Funció Pública Valenciana.  
  
· La responsabilitat de les administracions públiques. Responsabilitat administrativa.  
  
C.2. Mòdul: Espai Europeu Educació Superior: (6 hores)  
· Criteris per a l'expedició del suplement europeu al títol (SET).   
  
· Reial decret 1002/2010, de 5 d'agost, sobre expedició de títols universitaris oficials.  
· Reial Decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional.   
· Procediment per a l'emissió del suplement europeu al títol (SET).   
  
· Annex V de l'Ordre ECI/2514/2007, de 13 d'agost, sobre expedició de títols universitaris oficials de màster i doctor.   
· Reial Decret 1044/2003, d'1 d'agost, pel qual s'estableix el procediment per a l'expedició per les universitats del suplement europeu del títol.  
· Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.   
· Reial Decret 861/2010, de 2 de juliol, pel qual es modifica el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
· Normativa de la UA per a la implantació de títols de grau.   
  
C.3. Mòdul: polítiques socials: (5 hores)  
· Igualtat.  
· Accessibilitat.   
  
C.4. Mòdul: finançament universitari: (3 hores)  
· El finançament de les universitats.  
  
C.5. Mòdul: mètodes i tècniques directives: (11 hores)  
· Formular objectius, indicadors de compliment.   
· Habilitats directives.   
  
C.7. Mòdul: Pla Estratègic de la UA: (3 hores)  
· Planificació estratègica: introducció, i conceptes bàsics.  
· Fases del procés d'elaboració d'un pla estratègic. PE de la Universitat d'Alacant.  
· El quadre de comandament integral.  
· Alguns elements orientatius per a avaluar un pla estratègic.  
  
C.8. Mòdul: màrqueting de serveis aplicat a la UA: (5 hores)  
· El valor de la responsabilitat social empresarial avui.  
· Tipus de RSE.  
· La RSE com a instrument de màrqueting.  
· Efecte de la RSE en les organitzacions.  
  
C.9. Mòdul: solucions TIC per a la millora competitiva: (5 hores)  
  
· Sobre la web 2.0.  
· Investigar, escoltar i diagnosticar.  
· Objectius i estratègies.  
· Eines: xarxes socials, blogs, microblogging, etc.  
  
  
MÒDULS ESPECÍFICS PER A ADMINISTRACIÓ GENERAL (22 hores)  
  
E.1. Mòdul: legislació autonòmica: (2 hores)  
· Llei de coordinació del sistema universitari valencià.  
  
E.2. Mòdul: gestió econòmica: (5 hores)  
· Comptabilitat de costos.   
· SIU (Sistema d'Informació Universitària).   
  
E.3. Mòdul: gestió d'investigació: (9 hores)  
· Organització.  
· Finançament.   
· Gestió econòmica de la investigació.  
  
E.4. Mòdul: gestió acadèmica: (6 hores)  
· Accés  
· Beques  
· Títols  
· Nous ensenyaments universitaris oficials de grau i postgrau (màster universitari i doctorat).  
  
  
MÒDULS ESPECÍFICS PER A ADMINISTRACIÓ ESPECIAL, SECTOR BIBLIOTEQUES I ARXIU (22 hores)   
  
E.1. Mòdul: gestió de la biblioteques universitària: (7 hores)  
· Gestió de la informació i del coneixement.  
· Màrqueting i comunicació: noves eines per a la promoció de serveis.  
· Drets d'autor i propietat intel·lectual en la BU.  
  
E.2. Mòdul: serveis de la Biblioteca Universitària: (15 hores)  
· Biblioteca digital: accés, continguts i serveis.  
· Disseny de serveis per tipologia d'usuaris.  
· CI2. Competències informàtiques i informacionals.  
· Tècniques avançades de cerca i recuperació d'informació.  
· Open Access i repositoris de materials docents i d'investigació.  
  
  
  
MÒDULS ESPECÍFICS PER A ADMINISTRACIÓ ESPECIAL, SECTOR INFORMÀTICA. PERFIL APLICACIONS (22 hores)  
  
  
E.1. Mòdul: funcionalitats avançades en Oracle: (13 hores)  
· Maneig d'excepcions.  
· Vistes materialitzades.  
· Taules externes.  
· Taules temporals.  
· FlashBack Query.  
· SQL amb funcions de grup avançades: OVER (PARTITION BY?). Funcions analítiques.  
· Índexs basats en funcions.  
· Índexs BITMAP.  
· LOB.  
· Dades definides per usuari: objectes, col·leccions i registres.  
  
E.2. Mòdul: programació en Internet: (9 hores)   
· Encapsulació de lògica mitjançant paquets i vistes.  
· Accés per oo4o. Casos complexos.  
· AJAX.  
· Web services.  
  
  
MÒDULS ESPECÍFICS PER A ADMINISTRACIÓ ESPECIAL, SECTOR INFORMÀTICA. (22 hores)  
  
E.1. Mòdul: administració de sistemes i xarxes de computadores: (10 hores)  
· TCP/IP.   
· DHCP i DNS.  
· Gestió d'usuaris i grups. LDAP i PAM. El superusuari i pseudousuaris en UNIX.  
· Seguretat.  
  
E.2. Mòdul: administració serveis d'Internet: (12 hores)  
· Servidors d'arxiu. NFS.  
· Sistemes d'arxiu remot: Samba.  
· Servidors Web. Apache.   
· Contenidor web Apache Tomcat.